**ข้อมูลทั่วไป**

ในช่วงเดือนกรกฏาคม -กันยายน เป็นช่วงฤดูฝนและมีพายุพาดผ่านจังหวัดน่านทำให้เกิดฝนตกชุก มีน้ำป่าไหลหลาก พืชผลทางการเกษตรเสียหายจากอิทธิพลของพายุ โดยจังหวัดน่านตั้งอยู่ทางด้านทิศตะวันออกของภาคเหนือตอนบน ติดกับสาธารณรัฐประชาธิปไตยประชาชนลาว ( สปป.ลาว ) ห่างจากกรุงเทพมหานครโดยทางรถยนต์ประมาณ 668 กิโลเมตร บริเวณเส้นรุ้งที่ 18 องศา 46 ลิปดา 30 ฟิลิปดาเหนือ เส้นแวงที่ 18 องศา 46 ลิปดา 44 ฟิลิปดาตะวันออก ระดับความสูงของพื้นที่อยู่สูง 2 ,112 เมตร จากระดับน้ำทะเลปานกลาง มีพื้นที่ 11,472.07 ตารางกิโลเมตร หรือประมาณ 7,170,045 ไร่

อาณาเขตโดยรอบของจังหวัดน่าน

            ทิศเหนือ        ประกอบด้วย อำเภอเชียงกลาง อำเภอปัว อำเภอทุ่งช้าง อำเภอเฉลิมพระเกียรติ และอำเภอบ่อเกลือ มีพื้นที่ติดต่อกับเขตเศรษฐกิจพิเศษ เชียงฮ่อน - หงสา (สปป.ลาว )

            ทิศตะวันออก  ประกอบด้วย อำเภอภูเพียง อำเภอสันติสุข อำเภอแม่จริม  และอำเภอเวียงสา  มีพื้นที่ติดต่อกับแขวงไชยบุรี ( สปป.ลาว )

            ทิศใต้            ประกอบด้วย อำเภอนาน้อย อำเภอนาหมื่น มีพื้นที่ติดต่อกับจังหวัดอุตรดิตถ์ อำเภอนาน้อย อำเภอเวียงสา มีพื้นที่ติดต่อกับจังหวัดแพร่

            ทิศตะวันตก    ประกอบด้วย อำเภอบ้านหลวง มีพื้นที่ติดต่อกับอำเภอเชียงม่วนจังหวัดพะเยา อำเภอท่าวังผา มีพื้นที่ติดกับอำเภอปง จังหวัดพะเยา อำเภอสองแคว มีพื้นที่ติดต่อกับอำเภอเชียงคำ จังหวัดพะเยา

ทิศเหนือ และทิศตะวันออก มีอาณาเขตติดต่อกับสาธารณรัฐประชาธิปไตยประชาชนลาว  
( สปป.ลาว ) เป็นระยะทางยาวประมาณ 227 กม.

จังหวัดน่าน  มีทิวเขาหลวงพระบางและทิวเขาผีปันน้ำ ซึ่งเป็นทิวเขาหินแกรนิต ที่มีความสูง 600 - 1,200 เมตร เหนือระดับน้ำทะเล ทอดผ่านทั่วจังหวัด คิดเป็นพื้นที่ประมาณร้อยละ 40 ของพื้นที่ทั้งจังหวัด พื้นที่ของจังหวัดน่านโดยทั่วไปมีสภาพพื้นที่เป็นลูกคลื่นลอนชันเกิน 30 องศา ประมาณร้อยละ 85 ของพื้นที่จังหวัด ส่วนลูกคลื่นลอนลาดตามลุ่มน้ำจะเป็นที่ราบแคบๆ ระหว่างหุบเขาตามแนวยาวของลุ่มน้ำน่าน สา ว้า ปัว และกอน จังหวัดน่านมีพื้นที่รวมทั้งสิ้น 7,170,045 ไร่ หรือ 11,472.07 ตารางกิโลเมตร ลักษณะภูมิอากาศของจังหวัดน่าน มีความแตกต่างกันของฤดูกาล โดยอากาศจะร้อนอบอ้าวในฤดูร้อน และหนาวเย็นในฤดูหนาว โดยได้รับอิทธิพลจากลมมรสุมตะวันตกเฉียงใต้ พัดพาเอาความชุ่มชื้นมาสู่ภูมิภาค

ทำให้มีฝนตกชุก ในเดือนพฤษภาคมถึงเดือนกันยายน ซึ่งเป็นช่วงฤดูฝน และจะได้รับอิทธิพลจากลมมรสุมตะวันออกเฉียงเหนือ พัดพาเอาความหนาวเย็นสู่ภูมิภาค ในเดือนตุลาคมถึงกุมภาพันธ์ และในช่วงเดือนมีนาคมถึงเมษายน จะได้รับอิทธิพลจากลมมรสุมตะวันออกเฉียงใต้ ทำให้มีสภาพอากาศร้อน

  นอกจากนี้จังหวัดน่าน ยังมีสภาพภูมิประเทศโดยรอบ เป็นหุบเขาและภูเขาสูงชันมาก ทิวเขาวางตัวในแนวเหนือใต้ ทำให้บริเวณยอดเขาสามารถรับความกดอากาศสูงที่แผ่มาจากประเทศจีนใน

ฤดูหนาว ได้อย่างทั่วถึงและเต็มที่ ขณะเดียวกันที่ทิวเขาวางตัวเหนือใต้ ทำให้เสมือนกำแพงปิดกั้นลมมรสุมทางทิศตะวันออก รวมทั้งยังมีระดับความสูงเฉลี่ยบนยอดเขา กับความสูงเฉลี่ยที่ผิวแตกต่างกันมาก และยังมีระดับความสูงเหนือระดับน้ำทะเล จากปัจจัยทั้งหลายเหล่านี้ ในตอนกลางวัน ถูกอิทธิพลของแสงแดดเผาทำให้อุณหภูมิร้อนมากและในตอนกลางคืนจะได้รับอิทธิพลของลมภูเขาพัดลงสู่หุบเขา ทำให้อากาศเย็นในตอนกลางคืน

**การปกครอง**

จังหวัดน่าน แบ่งการปกครองเป็น 15 อำเภอ ได้แก่ อ.เมืองน่าน อ.เวียงสา อ.ท่าวังผา อ.นาน้อย อ.นาหมื่น อ.ทุ่งช้าง อ.ปัว อ.แม่จริม อ.สันติสุข อ.บ่อเกลือ อ.สองแคว

อ.เฉลิมพระเกียรติ อ.เชียงกลาง อ.บ้านหลวง อ.ภูเพียง องค์กรปกครองส่วนท้องถิ่น มี อบจ. 1 แห่ง เทศบาลเมือง 1 แห่ง เทศบาลตำบล 15 แห่ง อบต. 83 แห่ง มีสมาชิกวุฒิสภา จำนวน 1 คน และสมาชิกสภาผู้แทนราษฎรจำนวน 3 คน

**ผลิตภัณฑ์มวลรวมจังหวัดน่าน**

เมื่อพิจารณาจากผลิตภัณฑ์มวลรวมจังหวัดน่าน ณ ราคาคงที่ (ปีฐาน 2531) (ตามประกาศของสำนักงานพัฒนาการเศรษฐกิจและสังคมแห่งชาติ) ประกอบด้วย ภาคการเกษตรมีอัตราการขยายตัวร้อยละ 3.54 และนอกภาคเกษตรร้อยละ 5.56 โดยโครงสร้างสาขาการผลิตที่มีบทบาทสำคัญทางเศรษฐกิจของจังหวัด 5 อันดับแรกได้แก่ สาขาเกษตรกรรม การล่าสัตว์ และการป่าไม้ มีสัดส่วนร้อยละ 24.73 รองลงมาคือสาขาการขายส่ง ขายปลีก การซ่อมแซมยานยนต์ จักรยานยนต์ ของใช้ส่วนบุคคล และของใช้ในครัวเรือนร้อยละ 16.67 สาขาการศึกษา 10.47 สาขาการขนส่ง สถานที่เก็บสินค้า 9.07 สาขาการบริการด้านอสังหาริมทรัพย์การให้เช่า 8.37

**ดัชนีราคาผู้บริโภคจังหวัดน่าน**

สำนักงานพาณิชย์จังหวัดน่าน ร่วมกับสำนักดัชนีเศรษฐกิจการค้ารายงานความเคลื่อนไหวดัชนีราคาผู้บริโภคของจังหวัดน่านเดือนกันยายน 2554 โดยสรุป  
       กระทรวงพาณิชย์ มีการปรับปรุงน้ำหนักและปีฐานจากปี 2545 เป็นปี 2550 จำนวนสินค้าและ บริการที่ใช้คำนวณดัชนีราคาผู้บริโภคเพิ่มขึ้นจาก 374 รายการเป็น 417 รายการ โดยเริ่มคำนวณและเผยแพร่ตั้งแต่เดือน มกราคม 2552 สำหรับจังหวัดน่าน มีการปรับปรุงปีฐานจากปี 2545 เป็นปี 2550 จำนวนสินค้าและบริการที่ใช้คำนวณดัชนีราคาผู้บริโภค เพิ่มขึ้นจาก 236 รายการ เป็น 240 รายการ ครอบคลุมหมวดอาหารและเครื่องดื่ม เครื่องนุ่งห่มและรองเท้า เคหสถาน การตรวจรักษาและบริการส่วนบุคคล พาหนะการขนส่งและการสื่อสาร การบันเทิงการอ่าน การศึกษาและการศาสนา ยาสูบและเครื่องดื่มมีแอลกอฮอล์ เพื่อนำมาคำนวณดัชนีราคาผู้บริโภคของจังหวัดน่านได้ผลดังนี้  
       1. ดัชนีราคาผู้บริโภคทั่วไปของประเทศเดือนกันยายน 2554       ปี 2550 ดัชนีราคาผู้บริโภคทั่วไปของประเทศเท่ากับ 100 เดือนกันยายน 2554 เท่ากับ 112.86 เทียบกับเดือนสิงหาคม 2554 เท่ากับ 113.23 ดัชนีลดลงร้อยละ 0.33 เมื่อเทียบกับเดือนกันยายน 2553 สูงขึ้นร้อยละ 4.03  
       2. ดัชนีราคาผู้บริโภคของจังหวัดน่านเดือนกันยายน 2554 ปี 2550 ดัชนีราคาผู้บริโภคของจังหวัดน่าน เท่ากับ 100 และเดือนกันยายน 2554   เท่ากับ 123.2 สำหรับเดือนสิงหาคม 2554 เท่ากับ 123.5  
       3. การเปลี่ยนแปลงดัชนีราคาผู้บริโภคของจังหวัดน่านเดือนกันยายน 2554 เมื่อเทียบกับ  
       3.1 เดือนสิงหาคม 2554 ลดลงร้อยละ 0.2  
       3.2 เดือนกันยายน 2553 สูงขึ้นร้อยละ 5.9  
       3.3 เฉลี่ยช่วงระยะ 9 เดือน (มกราคม - กันยายน) ปี 2553 สูงขึ้นร้อยละ 7.1  
       4. ดัชนีราคาผู้บริโภคของจังหวัดน่านเดือนกันยายน 2554 เทียบกับเดือนสิงหาคม 2554 ลดลง

ร้อยละ 0.2 (เดือนสิงหาคม 2554 เทียบกับเดือนกรกฎาคม 2554 สูงขึ้นร้อยละ 0.4 ) จากการสูงขึ้นของดัชนีหมวดอาหารและเครื่องดื่มร้อยละ 0.9 ส่วนหมวดอื่นๆ ไม่ใช่อาหารและเครื่องดื่มลดลงร้อยละ 1.4

4.1 ดัชนีหมวดอาหารและเครื่องดื่มสูงขึ้นร้อยละ 0.9 สาเหตุสำคัญมาจากการปรับราคาสูงขึ้น ของดัชนีหมวดผักและผลไม้ร้อยละ 3.5 ได้แก่ มะเขือเทศ ฟักเขียว กะหล่ำปลี แตงกวา ผักกาดขาว เห็ด พริกสด ผักชี ฟักทอง ถั่วลันเตา หัวผักกาดขาว มะละกอดิบ ผักคะน้า ต้นหอม หัวหอมแดง กระเทียม พริกแห้ง เนื่องจากเกิดอุทกภัยในพื้นที่เพาะปลูก ส่งผลให้ผลผลิตออกสู่ตลาดน้อยลง หมวดไข่และผลิตภัณฑ์นม

ร้อยละ 0.7 ได้แก่ ไข่ไก่ นมถั่วเหลือง หมวดเนื้อสัตว์ เป็ดไก่ และสัตว์น้ำร้อยละ 0.1 ได้แก่ เนื้อสัตว์แปรรูป(หมูหยอง) ปลาดุก กุ้งนาง ปลาหมึกกล้วย หมวดเครื่องดื่มไม่มีแอลกอฮอล์ร้อยละ 0.1 ได้แก่ เครื่องดื่มรสชอกโกแลต กาแฟสำเร็จรูป น้ำผลไม้ สำหรับสินค้าที่มีราคาลดลงได้แก่ หมวดเครื่องประกอบอาหารร้อยละ 0.1 ได้แก่ น้ำตาลทราย น้ำมันพืช มะพร้าว(ผลแห้ง/ขูด) น้ำปลา ซีอิ้ว เป็นต้น  
       4.2 ดัชนีหมวดอื่น ๆ ไม่ใช่อาหาร และเครื่องดื่มลดลงร้อยละ 1.4 สาเหตุสำคัญจากราคาขายปลีกน้ำมันเชื้อเพลิงในประเทศโดยเฉลี่ยปรับลดลงร้อยละ 8.1 ตามภาวะราคาน้ำมันในตลาดโลก และนโยบายภาครัฐบาล ส่งผลให้ดัชนีหมวดพาหนะ การขนส่ง และการสื่อสารลดลงร้อยละ 3.5 หมวดเคหสถานร้อยละ 0.1 ได้แก่ ผงซักฟอก น้ำยาล้างจาน สำหรับสินค้าที่มีราคาเพิ่มสูงขึ้น ได้แก่ เสื้อบุรุษ กางเกงขายาวบุรุษ กางเกงชั้นในสตรี ผ้าถุง รองเท้าบุรุษ รองเท้าแตะฟองน้ำบุรุษ รองเท้าแตะฟองน้ำสตรี และสุรา  
       5. ถ้าพิจารณาเทียบกับเดือนกันยายน 2553 ดัชนีสูงขึ้นร้อยละ 5.9 (เดือนสิงหาคม 2554 เทียบกับเดือนสิงหาคม 2553 สูงขึ้นร้อยละ 5.8) สาเหตุมาจากการสูงขึ้นของดัชนีหมวดอาหารและเครื่องดื่มสูงขึ้นร้อยละ 10.7 เนื่องมาจากการสูงขึ้นของดัชนีหมวดอาหารบริโภคในบ้านร้อยละ 27.5 ดัชนีหมวดเนื้อสัตว์ เป็ดไก่ และสัตว์น้ำร้อยละ 16.8 ดัชนีเครื่องประกอบอาหารร้อยละ 14.3 ผักและผลไม้ร้อยละ 7.8 ดัชนีหมวดข้าว แป้งและผลิตภัณฑ์จากแป้งร้อยละ 4.4 ดัชนีหมวดไข่และผลิตภัณฑ์นมร้อยละ 3.1 ดัชนีหมวดเครื่องดื่มไม่มีแอลกอฮอล์ร้อยละ 2.6 ดัชนีหมวดอาหารบริโภคนอกบ้านร้อยละ 1.0 และดัชนีหมวดอื่น ๆ ไม่ใช่อาหารและเครื่องดื่มสูงขึ้นร้อยละ 1.5 มีปัจจัยสำคัญมาจากการสูงขึ้นของดัชนีหมวดยาสูบและเครื่องดื่มมีแอลกอฮอล์ร้อยละ 3.6 ดัชนีหมวดเครื่องนุ่งห่มและรองเท้าร้อยละ 1.7 ดัชนีหมวดพาหนะ การขนส่ง และการสื่อสารร้อยละ 1.7 ( น้ำมันเชื้อเพลิงร้อยละ 4.4 ) ดัชนีหมวดเคหสถานร้อยละ 1.3 ดัชนีหมวดการตรวจรักษาและบริการส่วนบุคคลร้อยละ 0.5 ส่วนดัชนีหมวดการบันเทิงการอ่าน การศึกษาและการศาสนาลดลงร้อยละ 0.2   
       6. เฉลี่ยช่วงระยะ 9 เดือน (มกราคม –กันยายน) ของปี 2553 สูงขึ้นร้อยละ 7.1 เป็นผลจากการสูงขึ้นของดัชนีหมวดอาหารและเครื่องดื่มร้อยละ 12.6 ได้แก่ ดัชนีหมวดข้าว แป้งและผลิตภัณฑ์จากแป้งร้อยละ 25.2 ดัชนีหมวดอาหารบริโภค-ในบ้านร้อยละ 15.3 ดัชนีหมวดเครื่องประกอบอาหารร้อยละ 11.8 ดัชนีหมวดผักและผลไม้ร้อยละ 11.4 ดัชนีหมวดเนื้อสัตว์ เป็ดไก่ และสัตว์น้ำร้อยละ 9.3 ดัชนีหมวดไข่และผลิตภัณฑ์นมร้อยละ 2.6 ดัชนีหมวดเครื่องดื่มไม่มีแอลกอฮอล์ร้อยละ 0.4 ดัชนีหมวดอาหารบริโภค-นอกบ้านร้อยละ 0.9 และดัชนีหมวดอื่น ๆ ไม่ใช่อาหาร และเครื่องดื่มสูงร้อยละ 2.4 จากการสูงขึ้นของดัชนีหมวดพาหนะ การขนส่ง และการสื่อสารร้อยละ 4.3 ( น้ำมันเชื้อเพลิง ) ดัชนีหมวดการบันเทิงการอ่าน การศึกษาและการศาสนาร้อยละ 2.7 ดัชนีหมวดยาสูบและเครื่องดื่มมีแอลกอฮอล์ร้อยละ 2.6 ดัชนีหมวดเครื่องนุ่งห่มและรองเท้าร้อยละ 1.4 ดัชนีหมวดเคหสถานร้อยละ 0.8 ดัชนีหมวดการตรวจรักษาและบริการส่วนบุคคลร้อยละ 0.4

**การจดทะเบียนนิติบุคคล**

ในไตรมาสที่ 3 ปี 2554 จังหวัดน่านมีการจดทะเบียนนิติบุคคลตั้งใหม่ทั้งสิ้น 24 ราย มีทุน

จดทะเบียน 26.55 ล้านบาท แบ่งเป็นบริษัท 2 ราย มีทุนจดทะเบียน 2 ล้านบาท ห้างหุ้นส่วนจำกัด 8 ราย มีทุนจดทะเบียน 4.9 ล้านบาท เมื่อพิจารณาตามประเภทอุตสาหกรรมพบว่ามีอุตสาหกรรมสาขาการขายส่ง ขายปลีก มีทุนจดทะเบียนมากที่สุดจำนวน 4 ล้านบาท รองลงมา การให้บริการชุมชน สังคม ฯ จำนวน 1.4 ล้านบาท สาขาก่อสร้าง จำนวน 1 ล้านบาท และสาขาตัวกลางทางการเงิน 0.5 ล้านบาท รายละเอียดตามตารางที่ 1

**ตารางที่ 1 การจดทะเบียนตั้งโรงงานใหม่จำแนกตามประเภทอุตสาหกรรม**

|  |  |  |  |  |  |  |
| --- | --- | --- | --- | --- | --- | --- |
| **อุตสาหกรรม** | **บริษัทจำกัด** | | **ห้างหุ้นส่วนจำกัด** | | **รวม** | |
| **ราย** | **ล้านบาท** | **แห่ง** | **ล้านบาท** | **แห่ง** | **ล้านบาท** |
| เกษตรกรรม การล่าสัตว์ และการป่าไม้ | 1 | 1.00 | 1 | 1 | 2 | 2 |
| การทำเหมืองแร่และเหมืองหิน | - | - | - | - | - | - |
| การผลิต | - | - | - | - | - | - |
| การไฟฟ้า แก๊สและการประปา | - | - | - | - | - | - |
| การก่อสร้าง | 1 | 0.90 | 9 | 7.9 | 10 | 8.8 |
| การขายส่ง การขายปลีก การซ่อมแซมยานยนต์ จักรยานยนต์ ของใช้ส่วนบุคคลและของใช้ในครัวเรือน | 2 | 2.00 | 1 | 0.1 | 3 | 2.1 |
| โรงแรมและภัตตาคาร | 1 | 2.00 | - | - | 1 | 2 |
| การขนส่ง สถานที่เก็บสินค้าและการคมนาคม | - | - | - | - | - | - |
| ตัวกลางทางการเงิน | - | - | - | - | - | - |
| บริการด้านอสังหาริมทรัพย์ การให้เช่าและบริการทางธุรกิจ | 2 | 6 | 3 | 3.6 | 5 | 9.6 |
| การบริหารราชการและการป้องกันประเทศ รวมทั้งการประกันสังคมภาคบังคับ | - | - | - | - | - | - |
| การบริการด้านสุขภาพและงานสังคมสงเคราะห์ | - | - | - | - | - | - |
| การให้บริการชุมชน สังคม และบริการส่วนบุคคลอื่น ๆ | 2 | 1.05 | 1 | 1 | 3 | 2.5 |
| **รวม** | **9** | **12.95** | **15** | **13.6** | **24** | **26.55** |

ที่มา สำนักงานพัฒนาธุรกิจจังหวัดน่าน

สำหรับการจดทะเบียนโรงงานอุตสาหกรรมที่ได้จดทะเบียนกับสำนักงานอุตสาหกรรมจังหวัดน่านในไตรมาสที่ 3/2554 มีทุนจดทะเบียนรวม 46 ล้านบาทซึ่งเป็นการจดทะเบียนในอุตสาหกรรมประเภทการผลิตทั้ง 3 แห่ง และมีการจ้างงานจำนวน 14 คน

สถานการณ์แรงงานจังหวัดน่านไตรมาสที่ 3 ซึ่งเป็นการนำเสนอข้อมูลในเดือนกรกฏาคม – กันยายน 2554 ขอนำเสนอข้อมูลในประเด็นต่าง ๆตามลำดับ คือ

1. กำลังแรงงาน การมีงานทำ การว่างงาน

2. การส่งเสริมการมีงานทำ

3. การพัฒนาศักยภาพแรงงาน

4. การคุ้มครองแรงงานและสวัสดิการ

5. การประกันสังคม

จากการสำรวจภาวการณ์มีงานทำของสำนักงานสถิติจังหวัดน่านในช่วงไตรมาสที่ 2/2554 (สำหรับข้อมูลในไตรมาสที่ 3 ปี 2554 ซึ่งอยู่ระหว่างการประมวลผลของสำนักงานสถิติแห่งชาติ) จังหวัดน่านมีประชากร 492,567 คน โดยมีสัดส่วนเพศชายมากกว่าเพศหญิง กล่าวคือ เพศชาย จำนวน 247,635 คน คิดเป็นร้อยละ 50.27 เพศหญิงจำนวน 244,932 คน ร้อยละ 49.73 โดยประชากรทั้งหมดพบว่าเป็นผู้อยู่ในวัยทำงานหรือมีอายุ 15 ปีขึ้นไปมีจำนวน 404,989 คนคิดเป็นร้อยละ 82.22 ของประชากรทั้งหมด ขณะที่ผู้มีอายุต่ำกว่า 15 ปี มี 87,578 คน (ร้อยละ 17.78)

ในกลุ่มผู้อยู่ในวัยทำงาน (ผู้มีอายุ 15 ปีขึ้นไป) จำนวน 404,989 คน พบว่าเป็นผู้อยู่ในกำลังแรงงาน 302,947 คน โดยจำแนกเป็นผู้มีงานทำ 300,220 คนหรือร้อยละ 99.10 ของผู้อยู่ในกำลังแรงงาน ผู้ว่างงาน 1,136 คน (ร้อยละ 0.37) ผู้รอฤดูกาล 1,591 คน(ร้อยละ 0.53) และในกลุ่มผู้ไม่อยู่ในกำลังแรงงาน 102,042 คน พบว่าเป็นผู้เรียนหนังสือร้อยละ 32.42 ทำงานบ้านร้อยละ 25.53 อื่นๆ ร้อยละ 42.05

**โครงสร้างประชากรจังหวัดน่านไตรมาส 2/2554**

ที่มา สำนักงานสถิติจังหวัดน่าน

สำหรับผู้มีงานทำ 300,220 คน พบว่าทำงานในภาคเกษตร 187,750 คน คิดเป็นร้อยละ 62.5 ของผู้มีงานทำทั้งหมด ส่วนผู้ทำงานนอกภาคเกษตรมีจำนวน 112,470 คน ร้อยละ 37.5 ของผู้มีงานทำทั้งหมด พบว่าในไตรมาสนี้ในกลุ่มของแรงงานนอกภาคเกษตรส่วนใหญ่ทำงานประเภท การขายส่ง ขายปลีก ฯ มากที่สุด 28,920 คน (ร้อยละ 9.6 ของผู้มีงานทำ) รองลงมาคือ สาขาการบริหารราชการ และป้องกันประเทศ 18,586 คน (ร้อยละ 6.2) สาขาการผลิต 16,387 คน (ร้อยละ 5.5) สาขาก่อสร้าง 12,815 คน(ร้อยละ 4.3) สาขาการศึกษา 11,199 คน (ร้อยละ 3.7) รายละเอียดตามแผนภูมิที่ 1

**แผนภูมิที่ 1 ผู้มีงานทำจังหวัดน่าน จำแนกตามประเภทอุตสาหกรรมนอกภาคเกษตร 5 อันดับแรก**

ที่มา สำนักงานสถิติจังหวัดน่าน

เมื่อพิจาณาผู้มีงานทำตามอาชีพพบว่าอาชีพที่มีผู้มีงานทำมากที่สุด 5 อันดับแรก คือ

1. ผู้ปฏิบัติงานที่มีฝีมือในด้านการเกษตรและการประมง 184,467 คน(ร้อยละ 61.4 ของผู้มีงานทำ)

2. พนักงานบริการและพนักงานในร้านค้าและตลาด 32,534 คน (ร้อยละ 10.8) 3. ผู้ปฏิบัติงานด้านความสามารถทางฝีมือและธุรกิจการค้า 25,354 คน (ร้อยละ 8.5) 4. อาชีพขั้นพื้นฐาน 19,695 คน (ร้อยละ 6.6) 5. ผู้ประกอบวิชาชีพด้านต่าง ๆ 13,841 คน (ร้อยละ 4.6) รายละเอียดตามแผนภูมิที่ 2

**แผนภูมิที่ 2 ผู้มีงานทำจังหวัดน่าน จำแนกตามอาชีพ 5 อันดับแรก**

ที่มา สำนักงานสถิติจังหวัดน่าน

สำหรับผู้มีงานทำ จำแนกตามการศึกษาพบว่าผู้มีงานทำส่วนใหญ่เป็นผู้มีการศึกษาต่ำกว่าประถมศึกษามากที่สุด จำนวน 92,092 คน หรือร้อยละ 30.7 รองลงมาได้แก่ ประถมศึกษา 58,476 คน(ร้อยละ 19.5) มัธยมศึกษาตอนปลาย 44,762 คน (ร้อยละ 14.9) อุดมศึกษา 41,153 คน (ร้อยละ 13.7) และมัธยมศึกษาตอนต้น 40,051 คน(ร้อยละ 13.3) รายละเอียดตามแผนภูมิที่ 3

**แผนภูมิที่ 3 ผู้มีงานทำจำแนกตามระดับการศึกษา**

ที่มา สำนักงานสถิติจังหวัดน่าน

ในส่วนของสถานภาพการทำงานของผู้มีงานทำพบว่าส่วนใหญ่ทำงานส่วนตัวมากที่สุด ร้อยละ 41.6 (หรือจำนวน 124,703 คน) รองลงมาช่วยธุรกิจครอบครัว มีอัตราร้อยละ 33.3 (99,848 คน) ลูกจ้างรัฐบาลร้อยละ 13.6 (40,943 คน) ลูกจ้างเอกชนร้อยละ 10.4 (31,344 คน) นายจ้างร้อยละ 0.8 (2,528 คน) รายละเอียดตามแผนภูมิที่ 4

**แผนภูมิที่ 4 ผู้มีงานทำจังหวัดน่านจำแนกตาม สถานภาพการทำงาน**

ที่มา สำนักงานสถิติจังหวัดน่าน

* 1. **การจัดหางานในประเทศ**

ภารกิจการส่งเสริมให้ประชาชนมีงานทำเป็นภารกิจหลักของกระทรวงแรงงานซึ่งดำเนินการโดยสำนักงานจัดหางานจังหวัดน่าน การส่งเสริมการมีงานทำในรูปแบบการจัดหางานมีทั้งการหางานในประเทศและต่างประเทศ ในไตรมาสที่ 3 มีตำแหน่งงานแจ้งผ่านสำนักงานจัดหางานจังหวัดน่าน 546 อัตรา มีผู้ลงทะเบียนสมัครงาน 421 คน และมีผู้ได้รับการบรรจุงาน 411 คน ซึ่งในไตรมาสนี้พบว่ามีผู้ได้รับการบรรจุงานมากถึงร้อยละ 75.27 ของตำแหน่งงานว่าง ปัจจัยส่วนหนึ่งอาจเกิดจากการเคลื่อนย้ายแรงงานเข้าสู่ภาคการเกษตรโดยเฉพาะในช่วงเดือนกรกฏาคม – กันยายน เป็นช่วงฤดูเพาะปลูกพืชความต้องการแรงงานในภาคอุตสาหกรรมและภาคเกษตรจึงมีความต้องการแรงงานเพิ่มสูงขึ้น รายละเอียดตามแผนภูมิที่ 5

**แผนภูมิที่ 5 เปรียบเทียบตำแหน่งงานว่าง / การสมัครงาน / การบรรจุงาน ไตรมาส 1 – 3 ปี 2554**

ที่มา สำนักงานจัดหางานจังหวัดน่าน

เมื่อพิจารณาถึงจำนวนผู้มาลงทะเบียนสมัครงานในไตรมาสนี้พบว่ามีจำนวนทั้งสิ้น 421 คน เป็นชายร้อยละ 52.49 หญิงร้อยละ 47.51 ส่วนการบรรจุงานมีผู้ได้รับการบรรจุงานทั้งสิ้น 411 คน คิดเป็นร้อยละ 97.62 ของผู้ลงทะเบียนสมัครงาน เมื่อพิจารณาตำแหน่งงานว่างจำแนกตามเพศพบว่านายจ้างมีความต้องการแรงงานเพศชายเพียงร้อยละ 0.92 เพศหญิง 0.37 และไม่ได้ระบุเพศร้อยละ 98.72 ซึ่งนายจ้างส่วนใหญ่ไม่ได้จำกัดในเรื่องเพศในการคัดเลือกบุคคลเข้าทำงาน แต่ขึ้นอยู่กับคุณภาพและฝีมือของผู้ใช้แรงงานในการทำงาน รายละเอียดตามแผนภูมิที่ 6

**แผนภูมิที่ 6 ตำแหน่งงานว่างจำแนกตามเพศ ไตรมาส 3/2554**

ที่มา สำนักงานจัดหางานจังหวัดน่าน

สำหรับตำแหน่งงานว่างตามระดับการศึกษาไตรมาสนี้พบว่า ตำแหน่งงานว่างในระดับมัธยมศึกษามีความต้องการมากที่สุด คิดเป็นร้อยละ 38.46 รองลงมาคือระดับประถมศึกษาและต่ำกว่า ร้อยละ 33.70 ระดับ ปวส.และอนุปริญญาร้อยละ 12.82 ระดับปวช.ร้อยละ 10.93 และระดับปริญญาตรีร้อยละ 4.40

ในขณะที่ผู้สมัครงานส่วนใหญ่เป็นผู้ที่มีการศึกษาในระดับมัธยมศึกษาสูงสุดร้อยละ 43.71 รองลงมาเป็นระดับปริญญาตรีร้อยละ 22.33 ระดับประถมศึกษาและต่ำกว่าร้อยละ 18.53 ระดับปวส. ร้อยละ 10.93 และระดับ ปวช. ร้อยละ 4.04

ในขณะที่การบรรจุงานพบว่าผู้ได้รับการบรรจุงานมากที่สุดเป็นระดับมัธยมศึกษาถึงร้อยละ 43.55 รองลงมาเป็นระดับปริญญาตรีร้อยละ 22.63 ระดับ ปวส. ร้อยละ 13.63 ระดับประถมศึกษาและต่ำกว่าร้อยละ 12.17 และระดับปวช. ร้อยละ 7.79 เมื่อพิจารณาอัตราผู้ได้รับการบรรจุงานต่อผู้ลงทะเบียนสมัครงานจำแนกตามวุฒิการศึกษาพบว่าผู้มีวุฒิการศึกษาระดับปริญญาตรีมีอัตราการบรรจุงานสูงสุดร้อยละ 98.94 รองลงมาระดับมัธยมศึกษาร้อยละ 97.28 ระดับประถมศึกษาและต่ำกว่า ร้อยละ 64.10 นั้นแสดงให้เห็นความต้องการของนายจ้างในการรับลูกจ้างเข้าทำงานโดยส่วนใหญ่เน้นบุคคลที่มีความรู้มีฝีมือในการทำงานและการลดต้นทุนทางการผลิตของสถานประกอบการ รายละเอียดตามแผนภูมิที่ 7

**แผนภูมิที่ 7 ตำแหน่งงานว่าง / ผู้สมัครงาน /บรรจุงาน จำแนกตามการศึกษา ไตรมาส 3/2554**

ที่มา สำนักงานจัดหางานจังหวัดน่าน

เมื่อพิจารณาตำแหน่งงานว่างจำแนกตามอาชีพพบว่าไตรมาสที่ 3/2554 อาชีพที่มีตำแหน่งงานว่างสูงสุด 5 อันดับแรกคือ 1) อาชีพงานพื้นฐาน ร้อยละ 57.88 (316 อัตรา) 2) พนักงานบริการ พนักงานขายในร้านค้าและตลาด ร้อยละ 24.36 (133 อัตรา) 3) เสมียน เจ้าหน้าที่ร้อยละ 6.23 (34 อัตรา) 4) ผู้ปฏิบัติงานโดยใช้ฝีมือในธุรกิจต่างๆร้อยละ 3.85 (21 อัตรา) 5) ช่างเทคนิคและผู้ปฏิบัติงานที่เกี่ยวข้อง ร้อยละ 3.30 (18 อัตรา)

ในส่วนของผู้สมัครงานจำแนกตามอาชีพที่สูงสุดคือ 1) อาชีพงานขั้นพื้นฐานจำนวน 171 คน

(ร้อยละ 40.62) 2) พนักงานบริการและพนักงานขายในร้านค้าและตลาด 70 คน (ร้อยละ 16.63)

3) เสมียน เจ้าหน้าที่ 61 คน (ร้อยละ 14.49 ) 4) ช่างเทคนิคและผู้ปฏิบัติงานที่เกี่ยวข้อง 34 คน (ร้อยละ 8.08) 5) ผู้ปฏิบัติงานโดยใช้ฝีมือในธุรกิจต่าง ๆ 30 คน (ร้อยละ 7.13) ส่วนการบรรจุงานในอาชีพงานพื้นฐานมากที่สุด จำนวน 197 คน รองลงมาคือพนักงานบริการ พนักงานขายในร้านค้าและตลาด 119 คน เสมียนและเจ้าหน้าที่ 28 คน รายละเอียดตามแผนภูมิที่ 8

**แผนภูมิที่ 8 ตำแหน่งงานว่างในจังหวัดน่านจำแนกตามอาชีพ ไตรมาส 3/2554**

ที่มา สำนักงานจัดหางานจังหวัดน่าน

หากศึกษาในด้านอุตสาหกรรมพบว่าอุตสาหกรรมที่มีตำแหน่งงานว่างสูงสุด 5 อันดับแรก คือ

1) การผลิต 185 อัตรา(ร้อยละ 33.88) 2) การขายส่ง ขายปลีก การซ่อมแซมยานยนต์ 173 อัตรา (ร้อยละ 31.68) 3) กิจการด้านอสังหาริมทรัพย์ การให้เช่า 45 อัตรา (ร้อยละ 8.24) 4) การก่อสร้าง 45 อัตรา (ร้อยละ 8.24) 5) โรงแรมและภัตตาคาร 33 อัตรา (ร้อยละ 6.04) เมื่อพิจารณาการบรรจุงานพบว่าผู้ได้รับการบรรจุงานส่วนใหญ่อยู่ในอุตสาหกรรมการขายส่ง ขายปลีก การซ่อมแซมยานยนต์มากที่สุดร้อยละ 36.98 (152 คน) รองลงมาคือการผลิตร้อยละ 23.60 (97 คน ) การก่อสร้างร้อยละ 9.49 ( 39 คน) การศึกษาร้อยละ 7.06 (29 คน) กิจการด้านอสังหาริมทรัพย์ การให้เช่าร้อยละ 6.81 ( 28 คน) รายละเอียดตามแผนภูมิที่ 9

**แผนภูมิที่ 9 ตำแหน่งงานว่าง/การบรรจุงาน จำแนกตามประเภทอุตสาหกรรม ไตรมาส 3/2554**

ที่มา สำนักงานจัดหางานจังหวัดน่าน

สำหรับช่วงอายุที่มีความต้องการของตลาดแรงงานในไตรมาสนี้ส่วนใหญ่จะมีอายุระหว่าง 18 – 24 ปี มีความต้องการมากที่สุด 268 อัตรา จากตำแหน่งงานว่าง 546 อัตรา(ร้อยละ 49.08 ) รองลงมาคืออายุ 25 -29 ปี ร้อยละ 32.05 (175 อัตรา) อายุระหว่าง 30 -39 ปี ร้อยละ 10.26 (56 อัตรา) อายุ 40 -49 ปี

ร้อยละ 6.41 (35 อัตรา) ขณะเดียวกันผู้สมัครงานส่วนใหญ่จะมีอายุ 18 -24 ปี มากที่สุด จำนวน 128 คน (ร้อยละ 30.40) รองลงมาคืออายุ 25 – 29 ปี 116 คน ( ร้อยละ 27.55) อายุ 30 – 39 ปี 106 คน (ร้อยละ 25.18 ) อายุ 40 – 49 ปี 54 คน (ร้อยละ 12.83 ) อายุ 50 -59 ปี 17 คน(ร้อยละ 4.04) ตามลำดับ ขณะที่ผู้มีอายุ 25 - 29 ปี ได้รับการบรรจุงานมากที่สุด จำนวน 151 คน (ร้อยละ 36.74 ของผู้บรรจุงานทั้งหมด) รองลงมาคือช่วงอายุ 30 -39 ปี จำนวน 118 คน(ร้อยละ 28.71) และช่วงอายุ 18 - 24 ปี จำนวน 100 คน(ร้อยละ 24.33)โดยในบางกลุ่มเป็นการเพิ่มขึ้นของการบรรจุงานจากตำแหน่งงานว่างของเดือนก่อน รายละเอียดตามแผนภูมิที่ 10

**แผนภูมิที่ 10 ตำแหน่งงานว่าง/ผู้สมัครงาน/การบรรจุงาน จำแนกตามช่วงอายุ ไตรมาส 3/2554**

**ที่มา สำนักงานจัดหางานจังหวัดน่าน**

**2.2 แรงงานต่างด้าว**

จำนวนแรงงานต่างด้าวที่เข้ามาทำงานอย่างถูกต้องตามกฎหมายจำแนกตามประเภทการได้รับอนุญาต ในไตรมาสที่ 3 มีจำนวนทั้งสิ้น 333 คน ส่วนใหญ่เป็นแรงงานที่อนุญาตให้เข้ามาอยู่ชั่วคราว (MOU)พิสูจน์สัญชาติ 225 คน รองลงมาเป็นประเภทชั่วคราวทั่วไป 97 คน ประเภทมาตรา 13 ยกเว้นมติ ครม. 10 คน ประเภทมีใบสำคัญถิ่นที่อยู่ 1 คน รายละเอียดตามแผนภูมิที่ 11

**แผนภูมิที่ 11 แรงงานต่างด้าวถูกกฎหมายจังหวัดน่าน จำแนกตามประเภทที่ได้รับอนุญาต**

ที่มา สำนักงานจัดหางานจังหวัดน่าน

สำหรับแรงงานต่างด้าวตามมติ ครม. ทุกมติ ครม. เป็นแรงงานที่ประเทศไทยอนุญาตให้เข้ามาทำงานเป็นการชั่วคราว เพื่อทดแทนการขาดแคลนแรงงานในประเทศไทย แรงงานในกลุ่มนี้มี 3 สัญชาติ คือ พม่า ลาว กัมพูชา ในไตรมาส 3 จำนวนแรงงานต่างด้าวที่อยู่ในระบบจดทะเบียนของสำนักงานจัดหางานจังหวัดน่าน พบว่ามีสัญชาติลาวร้อยละ 83.63 (475 คน) รองลงมาคือสัญชาติพม่า 14.79 (84 คน) และกัมพูชาร้อยละ 1.58 (9 คน) รายละเอียดตามแผนภูมิที่ 12

**แผนภูมิที่ 12 แรงงานต่างด้าวผิดกฎหมายจังหวัดน่านจำแนกตามประเภทมติ ครม.**

ที่มา สำนักงานจัดหางานจังหวัดน่าน

* 1. **แรงงานไทยในต่างประเทศ**

ในส่วนของแรงงานไทยในจังหวัดน่านที่ได้รับอนุมัติเดินทางไปทำงานต่างประเทศ จำแนกตามวิธีการเดินทางโดยส่วนใหญ่เป็นการเดินทางกลับไปทำงานต่อสัญญา RE-Entry จำนวน 68 คน(ร้อยละ 97.14) เดินทางด้วยตนเอง 2 คน (ร้อยละ 2.86) รายละเอียดตามแผนภูมิที่ 13

**แผนภูมิที่ 13 แรงงานไทยในจังหวัดน่าน ที่ได้รับอนุญาตไปทำงานต่างประเทศ จำแนกตามวิธีเดินทาง**

ที่มา สำนักงานจัดหางานจังหวัดน่าน

เมื่อพิจารณาแรงงานไทยในจังหวัดน่านที่ขออนุมัติเดินทางไปทำงานต่างประเทศจำนวน 70 คน จำแนกตามภูมิภาคที่ไปทำงานส่วนใหญ่ทำงานในภูมิภาคเอเชียร้อยละ 84.29 (59 คน) และตะวันออกกลางร้อยละ 15.71(11 คน) ในไตรมาสที่ 3 มีผู้แจ้งความประสงค์เดินทางไปทำงานต่างประเทศจำแนกตามระดับการศึกษาจำนวน 55 คน ส่วนใหญ่เป็นผู้มีการศึกษาระดับมัธยมศึกษาร้อยละ 50.91 รองลงมาคือระดับประถมศึกษาร้อยละ 20 ระดับปวช. ปวส. อนุปริญญา ร้อยละ 16.36 และปริญญาตรีร้อยละ 12.73 รายละเอียดตามแผนภูมิที่ 14

**แผนภูมิที่ 14 แรงงานที่ลงทะเบียนแจ้งความประสงค์เดินทางไปทำงานต่างประเทศ จำแนกตามวุฒิการศึกษา**

ที่มา สำนักงานจัดหางานจังหวัดน่าน

ในไตรมาส 3 ปี 2554 ศูนย์พัฒนาฝีมือแรงงานได้ดำเนินการฝึกอบรมพัฒนาผู้ใช้แรงงานในรูปแบบต่างๆ อาทิ การฝึกเตรียมเข้าทำงาน การฝึกยกระดับแรงงานฝีมือแรงงาน การทดสอบมาตรฐานฝีมือแรงงาน เพื่อเป็นการเพิ่มศักยภาพฝีมือแรงงานให้มีความทัดเทียมอารยประเทศ และตรงกับความต้องการของตลาดแรงงาน โดยในหลักสูตรเตรียมเข้าทำงานจำนวน 70 คน พบว่ามีผู้ให้ความสนใจสมัครเข้ารับการฝึกในสาขาช่างเครื่องกลมากที่สุด จำนวน 22 คน รองลงมาสาขาช่างไฟฟ้า อิเล็กทรอนิกส์ คอมพิวเตอร์ 21 คน สาขาธุรกิจและบริการ 19 คน สาขาช่างอุตสาหกรรมศิลป์ 7 คน รายละเอียดตามแผนภูมิที่ 15

**แผนภูมิที่ 15 การฝึกเตรียมเข้าทำงาน จำแนกตามกลุ่มอาชีพ**

ที่มา ศูนย์พัฒนาฝีมือแรงงานจังหวัดน่าน

สำหรับการฝึกยกระดับฝีมือแรงงานพบว่ามีการฝึกยกระดับฝีมือแรงงานทั้งสิ้น 72 คน พิจารณาตามกลุ่มอาชีพที่ฝึกพบว่ากลุ่มช่างเครื่องกลมีมากที่สุด 26 คน รองลงมาช่างไฟฟ้า อิเล็กทรอนิกส์ คอมพิวเตอร์ 23 คน และช่างก่อสร้าง 23 คน ซึ่งมีผู้ผ่านการฝึกจำนวน 71 คน(ร้อยละ98.61 ของผู้เข้ารับการฝึก รายละเอียดตามแผนภูมิที่ 16

**แผนภูมิที่ 16 การฝึกยกระดับฝีมือแรงงานในจังหวัดน่าน**

ที่มา ศูนย์พัฒนาฝีมือแรงงานจังหวัดน่าน

สำหรับในส่วนการทดสอบมาตรฐานฝีมือแรงงานในไตรมาสที่ 3 มีผู้สนใจเข้ารับการทดสอบมาตรฐานฝีมือแรงงานจำนวน 3 สาขา โดยสาขาที่มีผู้เข้ารับการทดสอบมากที่สุดคือ ช่างไฟฟ้า อิเล็กทรอนิกส์ คอมพิวเตอร์ จำนวน 60 คน (ร้อยละ 20.56) ช่างเครื่องกล 25 คน(ร้อยละ 23.36) ช่างก่อสร้าง 22 คน (ร้อยละ 20.56) มีผู้ผ่านการทดสอบจำนวน 90 คน คิดเป็นร้อยละ 84.11 ของผู้เข้ารับการทดสอบทั้งสิ้น 107 คน รายละเอียดตามแผนภูมิที่ 17

**แผนภูมิที่ 17 ผู้เข้ารับการทดสอบมาตรฐานฝีมือแรงงาน**

ที่มา ศูนย์พัฒนาฝีมือแรงงานจังหวัดน่าน

**4.1 การตรวจแรงงาน**

ภารกิจหนึ่งที่เกิดขึ้นของกระทรวงแรงงานคือการคุ้มครองลูกจ้าง นายจ้างให้ได้รับความเป็นธรรม ภายใต้พระราชบัญญัติคุ้มครองแรงงานโดยมีกรมสวัสดิการและคุ้มครองแรงงานเป็นผู้คอยดูแล สำหรับในจังหวัดน่านได้มีสำนักงานสวัสดิการและคุ้มครองแรงงานจังหวัดน่านคอยดูแล ในไตรมาสที่ 3 ปี 2554 สำนักงานสวัสดิการฯ ได้ดำเนินการตรวจสถานประกอบการทั้งสิ้น 86 แห่ง มีลูกจ้างที่ผ่านการตรวจ 1,278 คน จำแนกเป็นชาย 708 คน (ร้อยละ 55.40 ของลูกจ้างที่ผ่านการตรวจทั้งหมด) หญิง 570 คน (ร้อยละ 44.60 ) ซึ่งสถานประกอบการที่ตรวจส่วนใหญ่เป็นสถานประกอบการขนาด 1 – 4 คน มากที่สุดจำนวน 33 แห่ง (คิดเป็นร้อยละ 38.37 ของสถานประกอบการที่ผ่านการตรวจ) รองลงมาคือขนาด 5 - 9 คน จำนวน 18 แห่ง (ร้อยละ 20.33) ขนาด 20 - 49 คน 16 แห่ง (ร้อยละ 18.60 ) ขนาด 10 - 19 คน 15 แห่ง(ร้อยละ 17.44 ) ขนาด 50 – 99 คน 3 แห่ง(ร้อยละ 3.49) และขนาด 100 -299 คน 1 แห่ง (ร้อยละ 1.16) รายละเอียดตามแผนภูมิที่ 18

**แผนภูมิที่ 18 สถานประกอบการที่ผ่านการตรวจจำแนกตามขนาด**

ที่มา สำนักงานสวัสดิการและคุ้มครองแรงงานจังหวัดน่าน

ในส่วนผลการตรวจพบว่าสถานประกอบการส่วนใหญ่ร้อยละ 91.86 หรือ 79 แห่ง ปฏิบัติถูกต้องตามกฎหมาย ขณะที่สถานประกอบการที่ปฏิบัติไม่ถูกต้องมีร้อยละ 8.14 พบว่าสถานประกอบการขนาด 5-9 คน ปฏิบัติไม่ถูกต้องมากที่สุด จำนวน 4 แห่ง รองลงมาคือขนาด 10 – 19 คน ซึ่งทางเจ้าหน้าที่ได้ให้คำแนะนำเพื่อดำเนินการแก้ไขเพื่อความถูกต้องตามกฎหมายคุ้มครองแรงงาน รายละเอียดตามแผนภูมิที่ 19

**แผนภูมิที่ 19 การเปรียบเทียบสถานประกอบการที่ปฏิบัติไม่ถูกต้องตามกฎหมายคุ้มครองแรงงาน**

ที่มา สำนักงานสวัสดิการและคุ้มครองแรงงานจังหวัดน่าน

สำหรับสถานประกอบการที่ปฏิบัติไม่ถูกต้องตามกฎหมายคุ้มครองแรงงานจำนวน 7 แห่ง ซึ่งมีเรื่องปฏิบัติไม่ถูกต้องหลายเรื่อง ซึ่งเรื่องที่ปฏิบัติไม่ถูกต้องมากที่สุดคือค่าจ้างขั้นต่ำ 4 แห่ง รองลงมาคือ ข้อบังคับ 3 แห่ง และเงินประกันในการทำงาน 1 แห่ง รายละเอียดตามแผนภูมิที่ 20

**แผนภูมิที่ 20 เรื่องที่ปฏิบัติไม่ถูกต้องตามกฎหมายคุ้มครองแรงงาน**

ที่มา สำนักงานสวัสดิการและคุ้มครองแรงงานจังหวัดน่าน

เมื่อจำแนกตามประเภทอุตสาหกรรม พบว่าสถานประกอบการประเภทการขายส่ง ขายปลีก การซ่อมแซมยานยนต์ มีการปฏิบัติไม่ถูกต้องมากที่สุด จำนวน 5 แห่ง รองลงมาสาขาก่อสร้าง 3 แห่ง รายละเอียดตามแผนภูมิที่ 21

**แผนภูมิที่ 21 ประเภทสถานประกอบกิจการที่ปฏิบัติไม่ถูกต้องตามกฎหมายคุ้มครองแรงงาน**

ที่มา สำนักงานสวัสดิการและคุ้มครองแรงงานจังหวัดน่าน

**4.2 การตรวจความปลอดภัยในการทำงาน**

สำหรับการตรวจความปลอดภัยในการทำงาน เป็นเครื่องมือในการคุ้มครองดูแลความปลอดภัยของลูกจ้าง รวมทั้งด้านอาชีวอนามัย เพื่อเป็นการกระตุ้นให้นายจ้างเล็งเห็นความสำคัญในเรื่องความปลอดภัยของลูกจ้างที่อาจเกิดจากการทำงานทั้งสุขภาพร่างกาย ในไตรมาสที่ 3/2554 สำนักงานสวัสดิการและคุ้มครองแรงงานจังหวัดน่านได้ดำเนินการตรวจความปลอดภัยในสถานประกอบกิจการทั้งสิ้น 86 แห่ง มีลูกจ้างที่ผ่านการตรวจ 1,278 คน เป็นชาย 708 คน หญิง 570 คน รายละเอียดตามตารางที่ 2

**ตารางที่ 2 การตรวจความปลอดภัยในการทำงานจำแนกตามขนาดสถานประกอบการ**

|  |  |  |
| --- | --- | --- |
| **สถานประกอบการ/ลูกจ้างที่ผ่านการตรวจ** | | |
| **ขนาดสถานประกอบการ** | **สปก.\*(แห่ง)** | **ลูกจ้าง(คน)** |
| 1 – 4 คน  5 – 9 คน  10 – 19 คน  20 – 49 คน  50 – 99 คน  100 – 299 คน  300 – 499 คน  500 – 999 คน  1000 คนขึ้นไป | 33  18  15  16  3  1  -  -  - | 87  124  224  494  229  120  -  -  - |
| **รวม** | **86** | **1,278** |

ที่มา สำนักงานสวัสดิการและคุ้มครองแรงงานจังหวัดน่าน

ผลการตรวจพบว่าสถานประกอบกิจการที่ปฏิบัติไม่ถูกต้องตามกฎหมายความปลอดภัยในการทำงาน จำนวน 7 แห่ง แบ่งตามขนาดสถานประกอบการพบว่า ส่วนใหญ่เป็นสถานประกอบการขนาด 5 - 9 คน 4 แห่ง ขนาด 1 - 4 คน 1 แห่ง ขนาด 10 - 19 คน 1 แห่ง ขนาด 50 - 99 คน 1 แห่ง โดยเจ้าหน้าที่ได้ให้คำแนะนำให้กับเจ้าของสถานประกอบกิจการเพื่อให้เกิดความปลอดภัยต่อตัวลูกจ้างในการทำงาน รายละเอียดตามแผนภูมิที่ 22

**แผนภูมิที่ 22 สถานประกอบกิจการที่ปฏิบัติไม่ถูกต้องในเรื่องความปลอดภัยในการทำงานจำแนกตามขนาดสถานประกอบการไตรมาสที่ 3/2554**

ที่มา สำนักงานสวัสดิการและคุ้มครองแรงงานจังหวัดน่าน

**4.3 แรงงานสัมพันธ์**

ภารกิจในการส่งเสริมและพัฒนาระบบแรงงานสัมพันธ์ ให้เหมาะสมและสอดคล้องกับเศรษฐกิจ สังคม เพื่อป้องกันความขัดแย้ง และส่งเสริมความร่วมมือที่ดีระหว่างนายจ้าง ลูกจ้าง ให้มีทัศนคติที่ดีต่อกันในการทำงาน สำหรับในจังหวัดน่านมีองค์กรนายจ้างจังหวัดน่านเพียง 1 แห่งโดยมีเฉพาะสมาคมนายจ้าง เนื่องจากจังหวัดน่านมีสถานประกอบกิจการไม่มากนักและเป็นจังหวัดขนาดเล็กเป็นแหล่งเกษตรกรรมมากกว่าภาคอุตสาหกรรมการจัดตั้งสถานประกอบกิจการจึงมีไม่มาก

ภารกิจด้านประกันสังคมเป็นภารกิจที่สำนักงานประกันสังคมจังหวัดน่าน ทำหน้าที่ดูแลผู้ใช้แรงงานเพื่อให้มีคุณภาพที่ดีขึ้น ในยามเจ็บป่วยหรือชราภาพ หลังจากที่ผู้ใช้แรงงานเข้าสู่ระบบประกันสังคม ในไตรมาสที่ 3 ปี 2554 พบว่ามีสถานประกอบการที่ขึ้นทะเบียนประกันสังคมทั้งสิ้น 1,398 แห่ง มีผู้ประกันตน 12,762 คน ส่วนใหญ่เป็นสถานประกอบการขนาดเล็ก ขนาด 1- 4 คน มากที่สุดจำนวน 819 แห่ง คิดเป็นร้อยละ 58.58 ของสถานประกอบการทั้งหมด รองลงมาขนาด 5 – 9 คน จำนวน 284 แห่ง (ร้อยละ 20.31) ขนาด 10 – 19 คน 163 แห่ง (ร้อยละ 11.66) ขนาด 20 – 49 คน 98 แห่ง (ร้อยละ 7.01) รายละเอียดตามตารางที่ 3

**ตารางที่ 3 จำนวนสถานประกอบการและลูกจ้างที่ขึ้นทะเบียนประกันสังคมในจังหวัดน่าน**

|  |  |  |
| --- | --- | --- |
| **สถานประกอบการ/ลูกจ้างที่ขึ้นทะเบียนประกันสังคม** | | |
| **ขนาดสถานประกอบการ** | **สปก.**  **(แห่ง)** | **ผู้ประกันตน(คน)** |
| 1 – 4 คน  5 – 9 คน  10 – 19 คน  20 – 49 คน  50 – 99 คน  100 – 299 คน  300 – 499 คน  500 – 999 คน  1000 คนขึ้นไป | 819  284  163  98  23  8  3  -  - | 1,742  1,893  2,206  2,934  1,633  1,203  1,151  -  - |
| **รวม** | 1,398 | 12,762 |

ที่มา สำนักงานประกันสังคมจังหวัดน่าน

เมื่อพิจารณาในส่วนของการใช้บริการของกองทุนประกันสังคมของผู้ประกันตนจำแนกตามประเภทประโยชน์ทดแทนใน 7 กรณีพบว่าในไตรมาสที่ 3/2554 มีจำนวน 12,682 ราย โดยกรณีที่มีผู้ใช้บริการมากที่สุดคือสงเคราะห์บุตร 7,097 ราย(ร้อยละ 55.96) รองลงมากรณีเจ็บป่วย 2,510 ราย

(ร้อยละ 19.79) กรณีว่างงาน 1,776 ราย(ร้อยละ 14.0) กรณีคลอดบุตร 588 ราย(ร้อยละ4.64) ชราภาพ 362 ราย(ร้อยละ 2.85) ทุพพลภาพ 317 ราย(ร้อยละ 2.5) ตาย 32 ราย(ร้อยละ 0.25) รายละเอียดตามแผนภูมิที่ 23

**แผนภูมิที่ 23 ผู้ใช้บริการกองทุนประกันสังคม จำแนกตามประเภทประโยชน์ทดแทน ไตรมาส 3/2554**

ที่มา สำนักงานประกันสังคมจังหวัดน่าน

ในส่วนของการจ่ายเงินที่จ่ายให้ผู้ประกันตนใน 7 กรณี ในไตรมาสที่ 3/2554 มีการจ่ายเงินให้ผู้ประกันตนจำนวนทั้งสิ้น 57,250,644.74 บาท โดยสามารถจำแนกได้ดังนี้ 1.กรณีสงเคราะห์บุตร 27,281,750 บาท 2.กรณีคลอดบุตร 8,949,720 บาท 3.กรณีเจ็บป่วย 6,959,921.90 บาท

4.กรณีว่างงาน 6,353,423.65 บาท 5.กรณีชราภาพ 5,280,728.19 บาท 6.กรณีตาย 1,519,898 บาท

7.กรณีทุพพลภาพ 905,203 บาท

เมื่อพิจารณาในส่วนของสถานประกอบการและลูกจ้างที่อยู่ในข่ายกองทุนเงินทดแทน จำแนกตามประเภทอุตสาหกรรม 5 อันดับแรกพบว่า เป็นอุตสาหกรรมการขายส่ง ขายปลีก การซ่อมแซมยานยนต์ มากที่สุด 355 แห่ง(ร้อยละ 36.11) รองลงมาคือการผลิต 270 แห่ง (ร้อยละ27.47) การเป็นสื่อกลางทางการเงิน 88 แห่ง (ร้อยละ 8.95) โรงแรม และภัตตาคาร 80 แห่ง (ร้อยละ 8.14) และการก่อสร้าง 80 แห่ง(ร้อยละ 8.14) รายละเอียดตามแผนภูมิที่ 24

**แผนภูมิที่ 24 สถานประกอบการที่อยู่ในข่ายกองทุนเงินทดแทน จำแนกตามประเภทอุตสาหกรรม 5 อันดับแรก**

ที่มา สำนักงานประกันสังคมจังหวัดน่าน

เมื่อพิจารณาในส่วนของลูกจ้างที่อยู่ในข่ายกองทุนเงินทดแทน จำแนกตามประเภทอุตสาหกรรม

5 อันดับแรกดังนี้ 1. ประเภทขายส่ง ขายปลีก การซ่อมแซมยานยนต์ รถจักรยานยนต์ 2,522 คน(ร้อยละ 36.20) 2.การผลิต 1,810 คน (ร้อยละ 25.98) 3. การเป็นสื่อกลางทางการเงิน 581 คน(ร้อยละ 8.34) 4. การก่อสร้าง 524 คน(ร้อยละ 7.52) 5. โรงแรมและภัตตาคาร 490 คน (ร้อยละ 7.03)รายละเอียดตามแผนภูมิที่ 25

แผนภูมิที่ 25 จำนวนลูกจ้างที่อยู่ในข่ายกองทุนเงินทดแทนจำแนกตามประเภทอุตสาหกรรม 5 อันดับแรก

ที่มา สำนักงานประกันสังคมจังหวัดน่าน

**การประสบอันตรายจากการทำงาน**

การประสบอันตรายจากการทำงานในไตรมาส 3 ปี 2554 พบว่ามีแรงงานประสบอันตรายหรือเจ็บป่วยมาจากการทำงาน มีทั้งสิ้น 7 คน โดยแบ่งเป็น ขนาด 20 – 49 คน มีมากที่สุด จำนวน 3 คน รองลงมาขนาด 50 - 99 คน จำนวน 2 คน ขนาด 5- 9 คน จำนวน 1 และขนาด 100 - 199 คน จำนวน 1 คน ซึ่งผู้เจ็บป่วยส่วนใหญ่ร้อยละ 57.14 ได้หยุดงานเกิน 3 วัน และมีผู้เสียชีวิตร้อยละ 28.57 สูญเสียอวัยวะบางส่วนร้อยละ 14.29 ตามแผนภูมิที่ 26

**แผนภูมิที่ 26 ผู้ประสบอันตรายหรือเจ็บป่วยเนื่องจากการทำงาน จำแนกตามความร้ายแรง**

ที่มา สำนักงานประกันสังคมจังหวัดน่าน

ในส่วนของการจ่ายเงินกองทุนเงินทดแทนสำนักงานประกันสังคมได้จ่ายเงินให้กับผู้ประสบอันตรายจำนวน 7 คน มีการจ่ายเงินทั้งสิ้น 635,010.76 บาท โดยส่วนใหญ่เป็นกรณีเสียชีวิต 593,012.08 บาท กรณีหยุดงานเกิน 3 วัน 37,729.80 บาท และกรณีสูญเสียอวัยวะบางส่วน 4,268.16 บาท

ในส่วนผู้ประกันตนที่ถูกเลิกจ้างในไตรมาสที่ 3 ปี 2554 จำแนกตามสาเหตุการเลิกจ้างโดยใน

ไตรมาสนี้มีผู้ถูกเลิกจ้าง 89 คน สาเหตุส่วนใหญ่เกิดจากการลาออกร้อยละ 94.38 (84 คน) เลิกจ้างร้อยละ 2.25 (2 คน) ไล่ออกร้อยละ 2.25 (2 คน) อื่นๆ ร้อยละ 1.12 (1 คน) เมื่อพิจารณาลูกจ้างที่ถูกเลิกจ้างตามประเภทกิจการ 5 อันดับแรก พบว่าส่วนใหญ่เป็นประเภทการค้าเครื่องใช้ไฟฟ้า ยานพาหนะ มากที่สุด 21 คน รองลงมาร้านสินค้าเบ็ดเตล็ดการค้าอื่นๆ 17 คน ร้ายขายอาหาร โรงแรม ห้องเช่า 13 คน และประเภทการระเบิด ย่อยโม่หรือบดหิน 10 คน งานอาชีพอื่นๆ 6 คน

**ตัวชี้วัดภาวะแรงงาน**

**1. อัตราการมีส่วนร่วมในกำลังแรงงาน**

อัตราการมีส่วนร่วมในกำลังแรงงานเป็นตัวชี้วัดแสดงให้เห็นถึงสภาพกำลังแรงงานและทิศทางแนวโน้มตลาดแรงงานของจังหวัดน่านในอนาคต โดยใช้ข้อมูลสำนักงานสถิติจังหวัดน่านในไตรมาส 2 ปี 2554 พบว่าอัตราการมีส่วนร่วมในกำลังแรงงานมีอัตรา 74.80 มีจำนวนลดลงจากไตรมาสที่ 1 ปี 2554 ที่มีอัตรา 76.46 แสดงให้เห็นถึงการมีงานทำของประชาชนมีจำนวนลดลงปัจจัยบางส่วนอาจเกิดจากภาวะเศรษฐกิจ และอุทกภัยที่เกิดขึ้นในพื้นที่จังหวัดน่านที่ส่งผลกระทบต่อความเสี่ยงในการลงทุนของผู้ประกอบการ รายละเอียดตามแผนภูมิที่ 27

**แผนภูมิที่ 27 อัตราการมีส่วนร่วมในกำลังแรงงานจังหวัดน่าน**

ที่มา สำนักงานสถิติจังหวัดน่าน

**2. อัตราการจ้างงาน**

อัตราการจ้างงานต่อกำลังแรงงานเป็นตัวชี้วัดที่แสดงให้เห็นถึงการจ้างงานในจังหวัดน่านสำหรับอัตราการจ้างงานในภาคเกษตรของจังหวัดน่านซึ่งคำนวณจากผู้มีงานทำในภาคเกษตรจังหวัดน่านต่อกำลังแรงงานที่มีงานทำในจังหวัดในไตรมาสที่ 2 พบว่าอัตราการจ้างงานในภาคเกษตรมีอัตราร้อยละ 62.54 เพิ่มขึ้นจากไตรมาสที่ 1 ปี 2554 ที่มีร้อยละ 61.14 ในขณะที่การจ้างงานนอกภาคเกษตรมีอัตราลดลงอยู่ที่ร้อยละ 37.46 รายละเอียดตามแผนภูมิที่ 28

**แผนภูมิที่ 28 การจ้างงานใน / นอกภาคเกษตร ไตรมาสที่ 2 ปี 2554**

ที่มา สำนักงานสถิติจังหวัดน่าน

**3. อัตราการจ้างงานในอุตสาหกรรมการผลิต**

เมื่อพิจารณาจากอัตราการจ้างงานในภาคอุตสาหกรรมการผลิตต่อจำนวนผู้มีงานทำในไตรมาสที่ 2 ปี 2554 อัตราการจ้างงานในภาคอุตสาหกรรมการผลิตมีอัตราร้อยละ 5.46 ลดลงจากไตรมาสที่ผ่านที่มีร้อยละ 5.69 ซึ่งส่วนหนึ่งอาจลดลงจากการเคลื่อนย้ายของแรงงานภาคเกษตร รายละเอียดตามแผนภูมิที่ 29

**แผนภูมิที่ 29 อัตราการจ้างงานในอุตสาหกรรมการผลิต**

ที่มา สำนักงานสถิติจังหวัดน่าน

**4. อัตราการว่างงาน**

เมื่อพิจารณาอัตราการว่างงาน พบว่า ในไตรมาสที่ 2 มีอัตรา 0.38 เพิ่มสูงขึ้นจากไตรมาสที่ผ่านมาที่มีอัตราร้อยละ 0.14 ปัจจัยส่วนหนึ่งเกิดจากการเคลื่อนย้ายแรงงานเข้าสู่ภาคการเกษตร เป็นช่วงรอฤดูกาลเพาะปลูกหลังจากเกิดอุทกภัยในพื้นที่จังหวัดน่าน จึงทำให้อัตราการว่างงานในไตรมาสนี้มีจำนวนเพิ่มสูงขึ้น รายละเอียดตามแผนภูมิที่ 30

**แผนภูมิที่ 30 อัตราการว่างงานของจังหวัดน่าน**

ที่มา สำนักงานสถิติจังหวัดน่าน

**5. อัตราการบรรจุงาน**

อัตราการบรรจุงานในแต่ละไตรมาสเป็นตัวชี้วัดที่แสดงให้เห็นถึงการเคลื่อนไหวของภาวการณ์ด้านแรงงานซึ่งสามารถศึกษาและวิเคราะห์กับจำนวนตำแหน่งงานว่างและจำนวนผู้สมัครงาน พบว่าอัตราการบรรจุงานต่อตำแหน่งงานไตรมาสที่ 3 ปี 2554 อยู่ที่ร้อยละ 75.27 เพิ่มสูงขึ้นจากไตรมาสที่ 2 ที่อัตราร้อยละ 59.40 ในขณะที่อัตราการบรรจุงานต่อผู้สมัครงานในไตรมาสที่ 3 อยู่ที่ 97.62 เพิ่มขึ้นจากไตรมาสที่ 2 ที่มีร้อยละ 40.41 รายละเอียดตามแผนภูมิที่ 31

**แผนภูมิที่ 31 อัตราการบรรจุงานของจังหวัดน่าน**

ที่มา สำนักงานจัดหางานจังหวัดน่าน

**6. อัตราการไม่ปฏิบัติตามข้อกฎหมายของสถานประกอบการ**

## อัตราการไม่ปฎิบัติตามกฎหมายคุ้มครองแรงงานและอัตราการไม่ปฎิบัติตามข้อกฎหมายของสถานประกอบการแสดงให้เห็นถึงการที่นายจ้างให้ความเอาใจใส่ดูแลลูกจ้างในสถานประกอบกิจการ ในเรื่องต่าง ๆ เช่น วันเวลาในการทำงาน รวมถึงการจ่ายค่าจ้างและความปลอดภัยในการทำงาน ซึ่งพบว่าอัตราการไม่ปฏิบัติตามกฎหมายคุ้มครองแรงงานของสถานประกอบกิจการในจังหวัดน่านมีจำนวนเพิ่มขึ้นอยู่ที่ร้อยละ 8.14 จากไตรมาสที่ผ่านที่มีอัตราร้อยละ 5

สำหรับอัตราการไม่ปฏิบัติตามกฏหมายความปลอดภัยของสถานประกอบกิจการในไตรมาสที่ 3 พบว่ามีการกระทำผิดที่เพิ่มสูงขึ้นในอัตราร้อยละ 7.53 จากไตรมาสที่ผ่านมาที่เป็นศูนย์ รายละเอียดตามแผนภูมิที่ 32

**แผนภูมิที่ 32 อัตราการไม่ปฏิบัติตามข้อกฎหมายของสถานประกอบการจังหวัดน่าน**

ที่มา สำนักงานสวัสดิการและคุ้มครองแรงงานจังหวัดน่าน

**การคาดประมาณการกำลังแรงงาน และอัตราการเข้าสู่ตลาดแรงงาน ปี 2555**

สำนักงานแรงงานจังหวัดน่านทำการสำรวจความต้องการแรงงาน(Demand) และผู้สำเร็จการศึกษา (Supply) ในพื้นที่ เพื่อนำไปใช้ในการวิเคราะห์ตลาดแรงงานและจัดทำแผนพัฒนากำลังคนจังหวัดน่าน โดยนำผลสำรวจดังกล่าวไปคาดประมาณการความต้องการแรงงานระดับจังหวัดใช้วิธี manpower requirement approach (หรือวิธี GDP Per worker) ซึ่งทางสถาบันวิจัยเพื่อการพัฒนาประเทศไทย (TDRI) ได้สร้างซอฟแวร์ในการคำนวณให้เพื่อนำผลสำรวจบันทึกในระบบประมวลผลให้มีการถ่วงน้ำหนัก และจะได้ข้อมูลเป็นค่าประมาณการของจังหวัดโดยใช้ข้อมูลปี 2551 เป็นฐานการคำนวณประมาณการ

สำหรับการจ้างกำลังแรงงานในปี 2555 คาดประมาณว่ามีการจ้างงานทั้งสิ้น 278,788 คน อยู่ในภาคเกษตรกรรมประมาณ 156,475 คน (ร้อยละ 53.52) อยู่ในภาคอุตสาหกรรม 43,840 คน (ร้อยละ 15.73) ภาคบริการ 85,899 คน (ร้อยละ 30.76) การจ้างงานจำแนกตามประเภทอุตสาหกรรมนอกภาคเกษตร 5 อันดับแรกในปี 2555 คาดว่าจะมีการจ้างงานในภาคบริการอื่น ๆ มากที่สุดจำนวน 31,472 คน (ร้อยละ 11.29 ของการจ้างงานทั้งหมด) รองลงมาการขายส่ง ขายปลีก ซ่อมแซมยานยนต์ 28,688 คน

(ร้อยละ 10.29) การก่อสร้าง 21,663 คน (ร้อยละ 7.77) การผลิต 20,656 คน (ร้อยละ 7.41) รายละเอียดตามแผนภูมิที่ 33

**แผนภูมิที่ 33 การคาดประมาณการจ้างแรงงานนอกภาคเกษตรในปี 2554-2556 จำแนกตามสาขาการผลิต 5 อันดับแรก**

ที่มา สำนักงานแรงงานจังหวัดน่าน

โครงการสำรวจ Demand Supply สถาบันวิจัยเพื่อพัฒนาประเทศไทย

เมื่อคาดประมาณการในปี 2555 กำลังแรงงานที่มีงานทำโดยจำแนกตามการศึกษา คาดว่าผู้มีการศึกษาระดับประถมศึกษาหรือต่ำกว่ามีมากที่สุดจำนวน 181,013 คน รองลงมามัธยมศึกษาตอนต้น 33,019 คน มัธยมศึกษาตอนปลาย 25,574 คน ระดับปริญญาตรีขึ้นไป 24,283 คน ระดับ ปวช. 7,539 คน ระดับ ปวส. 7,357 คน โดยคาดว่าผู้มีงานทำจะทำงานอยู่ในภาคเกษตรกรรมประมาณร้อยละ 53.52 ภาคบริการร้อยละ 30.76 ภาคอุตสาหกรรมร้อยละ 15.72 รายละเอียดตามแผนภูมิที่ 34

**แผนภูมิที่ 34 การคาดประมาณการของผู้มีงานทำในปี 2555 จำแนกตามการศึกษา**

ที่มา สำนักงานแรงงานจังหวัดน่าน

โครงการสำรวจ Demand Supply สถาบันวิจัยเพื่อพัฒนาประเทศไทย

จากการคาดประมาณการจ้างงานจำแนกตามอาชีพในปี 2554 พบว่าการจ้างงานส่วนใหญ่เป็นอาชีพผู้ปฏิบัติงานที่มีฝีมือด้านเกษตรและประมงจำนวน 137,835 คน รองลงมาอาชีพพนักงานบริการในร้านค้าและตลาด 30,330 คน ผู้ปฏิบัติงานในธุรกิจการค้า 30,289 คน อาชีพขั้นพื้นฐาน 29,583 คน

ผู้ประกอบวิชาชีพด้านต่าง ๆ 13,206 คน ผู้บัญญัติกฎหมาย 13,071 คน รายละเอียดตามแผนภูมิที่ 35

**แผนภูมิที่ 35 ภาวะคาดการณ์จ้างงานจำแนกตามอาชีพ ปี 2555 -2556**

ที่มา สำนักงานแรงงานจังหวัดน่าน

โครงการสำรวจ Demand Supply สถาบันวิจัยเพื่อพัฒนาประเทศไทย

สำหรับการคาดประมาณการความต้องการแรงงานส่วนเพิ่มในปี 2555 จำแนกตามสาขาการผลิต คาดว่าจะอยู่ในกลุ่มสาขาขายส่ง ขายปลีก การซ่อมแซมยานยนต์มากที่สุดประมาณ 1,212 คน รองลงมาสาขาก่อสร้าง 1,156 คน สาขาการบริการอื่นๆ 984 คน สาขาการผลิตไม้และเครื่องเรือน 766 คน รายละเอียดตามแผนภูมิที่ 36

**แผนภูมิที่ 36 ภาวะคาดการความต้องการแรงงานส่วนเพิ่ม จำแนกตามประเภทอุตสาหกรรม ปี 2555**

ที่มา สำนักงานแรงงานจังหวัดน่าน

โครงการสำรวจ Demand Supply สถาบันวิจัยเพื่อพัฒนาประเทศไทย

หากพิจารณาความต้องการแรงงานส่วนเพิ่มในปี 2555 จำแนกตามอาชีพคาดว่า อาชีพที่มีความต้องการของสถานประกอบการในจังหวัดน่าน 5 อันดับแรก ได้แก่ 1. ผู้ปฏิบัติงานที่มีฝีมือในด้านเกษตร 3,212 คน 2. พนักงานบริการในร้านค้าและตลาด 1,997 คน 3. อาชีพขั้นพื้นฐาน 702 คน

4. ผู้ปฏิบัติงานในธุรกิจฯ 672 คน 5. เสมียน 656 คน ซึ่งความต้องการแรงงานส่วนใหญ่ยังอยู่ในภาคเกษตรกรรมและภาคบริการ รายละเอียดตามแผนภูมิที่ 37

**แผนภูมิที่ 37 ความต้องการแรงงานส่วนเพิ่มจำแนกตามอาชีพ ปี 2554 -2556**

ที่มา สำนักงานแรงงานจังหวัดน่าน

โครงการสำรวจ Demand Supply สถาบันวิจัยเพื่อพัฒนาประเทศไทย

การคาดประมาณการความต้องการแรงงานส่วนเพิ่ม จำแนกตามการศึกษาพบว่าส่วนใหญ่มีความต้องการแรงงานที่วุฒิการศึกษาระดับประถมศึกษา 5,465 คน รองลงมาระดับปริญญาตรี 1,260 คนมัธยมศึกษาตอนต้น 1,103 คน ระดับมัธยมศึกษาตอนปลาย 362 คน ในขณะที่ระดับปวช.และปวส.

คาดว่าจะมีการลดจำนวนลง 392 คน รายละเอียดตามแผนภูมิที่ 38

**แผนภูมิที่ 38 การจ้างงานจำแนกตามระดับ การศึกษาปี 2554**

ที่มา สำนักงานแรงงานจังหวัดน่าน